বাবা শুভেন্দু চট্টোপাধ্যায়ের ধারা অনুসরণ করে অভিনয়ের জগতে পা রাখলেও প্রথমদিকে ছোট পর্দাতেই কাজ করতেন শাশ্বত। পরবর্তীকালে বড় পর্দায় চরিত্রাভিনেতা রূপে কাজ শুরু করে একের পর এক অনবদ্য অভিনয়ের স্বাক্ষর রেখেছেন তিনি। ফেলুদার সহকারী তোপসে ও ব্যোমকেশের সহকারী অজিতরূপে জনপ্রিয় হবার পর তিনি নিজেই গোয়েন্দা শবররূপে অবতীর্ণ হন এবং অচিরেই বাঙালি দর্শকের মন জয় করেন। অজস্র ছবির মধ্যে উল্লেখযোগ্য হল কেয়ার অফ স্যার, ভূতের ভবিষ্যৎ, মেঘে ঢাকা তারা, যেখানে ভূতের ভয়, আবার অরণ্যে, চার ও আশ্চর্য প্রদীপ।